SLUŽBA PREDSJEDNIKA CRNE GORE
Broj iz evidencije postupaka javnih nabavki: 40/23-1498/4-05
Mjesto i datum: Podgorica, 07.12.2023.godine

Na osnovu člana 95 Zakona o javnim nabavkama („Službeni list CG“, br. 74/19, 3/23 i 11/23) SLUŽBA PREDSJEDNIKA CRNE GORE  daje  
     
POJAŠNJENJE

Tenderske dokumentacije za otvoreni postupak javne nabavke  - Usluge organizacije i medijskog praćenja dogadjaja za potrebe Predsjednika Crne Gore na pitanje zainteresovanog lica:
I
“Privredni subjekat je dužan da posjeduje minimum stručnih i kadrovskih kapaciteta koji su potrebni za izvršenje ugovora što se dokazuje dokazom o angažovanju radne snage (prijava na osiguranje zaposlenog, ugovor o radu, sporazum o preuzimanju zaposlenog, ugovor o korišćenju sposobnosti drugog subjekta ili drugi akt u skladu sa zakonom) sa odgovarajućim referencama koje su potrebne za izvršenje predmeta nabavke u skladu sa zakonom i to minimum po jednu referencu u obavljanju istih ili sličnih usluga.”
Pitanje:
Da li se kao dokaz o angažovanju radne snage, u skladu sa gore citiranim uslovom, smatra i ugovor o djelu?
Odgovor: 
Članom 669 Zakona o obligacionim odnosima Ugovorom o djelu poslenik (preduzimač, izvođač radova) obavezuje se da obavi određeni posao (…izvršenje nekog fizičkog ili intelektualnog rada i sl.) a naručilac se obavezuje da mu za to plati naknadu, to je u konkretnom slučaju radi ispunjavanja predmetnog uslova da se kao dokaz može koristiti ugovor o djelu.
II
Takođe, u cilju dokazivanja stručno tehničke sposobnosti ponuđača propisano je da “Privredni subjekat je dužan da posjeduje minimum stručnih i kadrovskih kapaciteta koji su potrebni za izvršenje ugovora i to: - najmanje 6 fotografa, - tri snimatelja, - jedan producent, - jedan novinar, - jedna osoba za poslovnu komunikaciju i - jedan grafički dizajner.”
U tenderskoj dokumentaciji obrazlažući kriterijume za bodovanje je navedeno da će se kvalitet bodovati na osnovu potvrđenih referenci oficijelnog snimatelja, odnosno oficijelnog fotografa. 
Pitanje:
Obzirom da se traži najmanje 6 fotografa i najmanje 3 snimatelja, da li to znači da će se bodovati zbirno reference svih fotografa, odnosno reference svih snimatelja ili je potrebno da zainteresovani ponuđač predloži po jedno lice koje će biti oficijalni snimatelj, odnosno oficijalni fotograf sa odgovarajućim referencama?
Odgovor: 
Da, bodovaće se zbirno reference svih traženih fotografa odnosno reference traženih snimatelja.
III
U tehničkoj specifikaciji pod stavkama 7. i 8. je traženo sljedeće:
	7
	Usluge profesionalnog fotografisanja i snimanja sa brzom postprodukcijom, po specifikaciji naručioca
	Praćenje aktivnosti u drugim opštinama u Crnoj Gori
	1 Dan

	8
	Usluge profesionalnog fotografisanja i snimanja sa brzom postprodukcijom, po specifikaciji naručioca
	Praćenje aktivnosti u inostranstvu (van Crne Gore)
	1 Dan



Pitanje:
Da li navedeno znači da u ponuđenu cijenu jednodnevnog praćenja događaja u zemlji (van Podgorice) i inostranstvu zainteresovani ponuđač mora uračunati sve troškove koji podrazumijevaju sljedeće:
1. Troškove prevoza (drumskog i avio u inostranstvu),
2. Troškove prevoza u lokalu u inostranstvu, 
3. Troškovi smještaja i ishrane,
4. Troškovi dnevnica,
5. Razne takse, putno osiguranje i sl.

Ili isti padaju na teret Naručioca?
Ukoliko navedene troškove ponuđač treba da uračuna u ponuđenu cijenu, molim Vas da specificirate destinacije za praćenje aktivnosti u inostranstvu kako bi smo mogli kreirati ponudu.

Odgovor:
[bookmark: _GoBack]Troškovi prevoza (drumskog i avio u inostranstvu), troškove smještaja i ishrane i putno osiguranje Ponuđač ne uračunava u ponuđenu cijenu. Navedeni troškovi spadaju na teret Naručioca, na način da će u ugovoru sa izabranim ponuđačem posebnom odredbom biti regulisani. U slučaju troškova za dnevnice, iste su regulisane Uredbom o naknadi troškova zaposlenih u javnom sektoru (“Službeni list CG” br, 40/16, 28/18 i 108/20), te samim tim Naručilac ne može snositi pomenute troškove.

S poštovanjem, 

Za Komisiju za sprovođenje postupka
Sanja Mujović, predsjednik s.r.


